সেররো আর্মাসোনেস

সেররো আমাসোনেস (স্পেনীয়: Cerro Armazones) আন্দেস পর্বতমালার অন্তর্ভুক্ত চিলির উপকূলীয় পর্বতশ্রেণীর সিয়েররা ভিকুনিয়া ম্যাকেনাতে অবস্থিত একটি পর্বত। এটি চিলির আন্তোফাগাস্তা অঞ্চলের আন্তোফাগাস্তা শহর থেকে মোটামুটি ১৩০ কিমি (৮১ মা) দক্ষিণ-পূর্বে অবস্থিত। পর্বতটি আলোকীয় জ্যোতির্বিজ্ঞান শাস্ত্রের জন্য খুবই সুবিধাজনক একটি অঞ্চলে অবস্থিত, কেননা এই অঞ্চলের সারা বছরের প্রায় ৮৯% সময় ধরে রাতের আকাশ মেঘশূন্য থাকে। ২০১০ সালের ২৬শে এপ্রিল ইউরোপীয় দক্ষিণ মানমন্দির সংস্থাটি সেররো আর্মাসোনেস পর্বতকে দি এক্সট্রিমলি লার্জ টেলিস্কোপ নামক অতিবৃহৎ দূরবীক্ষণ যন্ত্রের নির্মাণস্থল হিসেবে নির্বাচন করে এবং ২০১৪ সালের জুন মাসে দূরবীক্ষণ যন্ত্র ও সংশ্লিষ্ট মানমন্দিরটির নির্মাণকাজ শুরু হয়। ২০২৭ সালে দূরবীক্ষণ যন্ত্রটি দিয়ে প্রথমবারের মতো মহাকাশ অবলোকন ("প্রথম আলো") করার পরিকল্পনা আছে। এক্সট্রিমলি লার্জ টেলিস্কোপের নির্মাণকাজ আরম্ভ হবার আগে সেররো আর্মাসোনেস পর্বতের উচ্চতা ছিল ৩,০৬৪ মিটার (১০,০৫২ ফু), কিন্তু বর্তমানে এর চূড়াটিকে কেটে ফেলা হয়েছে, ফলে শীর্ষস্থ মালভূমিটির উচ্চতা একাধিক মিটার কম। সেররো আর্মাসোনেসের পর্বতের ১ কিমি (১ মা) দক্ষিণ-পশ্চিম দিকে ও ২৩০ মি (৭৫৫ ফু) নিচে অবস্থিত প্রতিবেশী পাহাড়টিতে পোলীয় জ্যোতির্পদার্থবৈজ্ঞানিক মানমন্দিরটি (যার নাম সেররো আর্মাসোনেস মানমন্দির) অবস্থিত, যেটি পোল্যান্ডের রাজধানী ওয়ারশ' থেকে পোলীয় বিজ্ঞান পরিষদের নিকলাউস কোপের্নিকুস জ্যোতির্বৈজ্ঞানিক কেন্দ্রটি পরিচালনা করে। এটির পর্যবেক্ষণগুলি আরাউকারিয়া প্রকল্পের অধীনে পরিচালিত হয়। সেররো আর্মাসোনেসের পেছন দিয়ে মহাচাঁদের (Supermoon) উদয় হচ্ছে। সেররো আর্মাসোনেসের রাত্রীকালীন পরিদৃশ্য আর্মাসোনেসগামী একটি পথ কাটা হচ্ছে, পেছনে পটভূমিতে সেররো পারানাল ও ভেরি লার্জ টেলিস্কোপ নামক দূরবীক্ষণ যন্ত্রটি দৃশ্যমান। দক্ষিণ গোলার্ধের আকাশে নক্ষত্রসমূহের আপাত গতিবিধির ফল ভেরি লার্জ টেলিস্কোপটির (ভিএলটি) ২ নং সহায়ক দূরবীক্ষণ যন্ত্র (Auxiliary Telescope বা AT), পটভূমিতে সেররো আর্মাসোনেস দৃশ্যমান। কৃতিত্ব: ইউরোপীয় দক্ষিণ মানমন্দির/জি. লোম্বার্দি সেররো আর্মাসোনেসে সূর্যাস্ত ৩৬০ ডিগ্রি পরিদৃশ্য ২০১৪ সালের জুন মাসে ভূভঙ্গের পরে পর্বতে এক্সট্রিমলি লার্জ টেলিস্কোপটির নির্মাণকাজের প্রস্তুতিমূলক কাজ শুরু হয়। সেররো আর্মাসোনেসের চূড়াটিকে সমতল করা হয়েছে, যাতে এর উপর এক্সট্রিমলি লার্জ টেলিস্কোপটি স্থাপন করা যায়। Schöck, M.; Els, S.; Riddle, R.; Skidmore, W.; Travouillon, T.; Blum, R.; Bustos, E.; Chanan, G.; Djorgovski, S. G.; Gillett, P.; Gregory, B.; Nelson, J.; Otárola, A.; Seguel, J.; Vasquez, J.; Walker, A.; Walker, D.; Wang, L. (১ এপ্রিল ২০০৯)। "Thirty Meter Telescope Site Testing I: Overview"। Publications of the Astronomical Society of the Pacific। 121 (878): 384–395। arXiv:0904.1183 । ডিওআই:10.1086/599287। বিবকোড:2009PASP..121..384S।  "E-ELT Site Chosen"। Europe: European Southern Observatory। ২৬ এপ্রিল ২০১০। সংগ্রহের তারিখ ২৬ এপ্রিল ২০১০।  "Astronomers to blow top off mountain to make way for world's biggest"। The Independent (ইংরেজি ভাষায়)। ২০১৪-০৬-১৯। সংগ্রহের তারিখ ২০১৯-০৭-২৮।  information@eso.org। "Facts | ELT | ESO"। elt.eso.org (ইংরেজি ভাষায়)। সংগ্রহের তারিখ ২০২৩-০৯-১১।  Joint Operations Graphic (JPEG) (মানচিত্র) (1st সংস্করণ)। 1 : 250,000। 1501। Defence Mapping Agency Topographic Center। ১৯৭৪। পৃষ্ঠা Sheet SG 19-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Supermoon beckons in the new year"। www.eso.org। সংগ্রহের তারিখ ৮ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ripples Across the Chilean Sky"। ESO Picture of the Week। সংগ্রহের তারিখ ২৯ মে ২০১৩।  পাখির চোখে সেররো পারানাল ও সেররো আর্মাসোনেস পর্বত টেমপ্লেট:Antofagasta-geo-stub টেমপ্লেট:Chile-mountain-stub